
TVIRTINU:
Administracijos direktoriaus pavaduotojas, vykdantis administracijos direktoriaus funkcijas

Ričardas Petrauskas
2025-07-
		

FESTIVALIO G. (GATVĖS ATKARPA NUO VISAGINO MENŲ AKADEMIJOS FESTIVALIO G. 3A IKI VISAGINO TECHNOLOGIJOS IR VERSLO PROFESINIO MOKYMO CENTRO, FESTIVALIO G. 7), PAPRASTOJO REMONTO DARBŲ
TECHNINĖ UŽDUOTIS
Perkančioji organizacija – Visagino savivaldybės administracija, įmonės kodas 188711925, Parko g.14, 31129 Visaginas.
Darbų atlikimo objektas - Festivalio g. (gatvės atkarpa nuo Visagino menų akademijos Festivalio g. 3A iki Visagino technologijos ir verslo profesinio mokymo centro, Festivalio g. 7), paprastasis remontas. 

[image: Paveikslėlis, kuriame yra iš oro, Fotografija iš oro, žemėlapis, Vaizdas iš paukščio skrydžio

Dirbtinio intelekto sugeneruotas turinys gali būti neteisingas.]

ESAMA BŪKLĖ

Visagino savivaldybei nuosavybės teise priklauso Festivalio g. (gatvės atkarpa nuo Visagino menų akademijos Festivalio g. 3A iki Visagino technologijos ir verslo profesinio mokymo centro, Festivalio g. 7, Visaginas), Visagino sav. Kelias prastos būklės, sutrūkinėjęs, yra išdaužų.

TECHNOLOGINIAI REIKALAVIMAI DARBAMS

1.  Pažeistos vietos turi būti išfrezuotos iki 50 mm gylio. Išfrezuotas plotas turi būti išpučiamas suspaustu oru ir gruntuojamas (ištepamas) bituminėmis emulsijomis arba iki 60C°  pašildytu bitumu, po to užpildomas asfaltbetonio mišiniu.
2. Turi būti išvežtos statybinių šiukšlės automobiliais-savivarčiais. Turi būti pateikti dokumentai apie atliekų utilizavimą.
3. Asfaltbetonio danga nuvalyta mechanizuotai ir dalinai rankiniu būdu.
4. Paklotas išlyginamasis sluoksnis, naudojant asfaltbetonio mišinį AC 11 VN. Prieš klojant asfaltbetonį trasa turi būti gruntuojama (ištepama) bituminėmis emulsijomis arba iki 60C ° pašildytu bitumu.
5. Paklotas viršutinis sluoksnis, naudojant asfaltbetonio mišinį AC 11 VN (ne mažiau 40 mm storio asfaltbetonio sluoksnio įrengiamas mechanizuotai). Prieš klojant asfaltbetonį trasa turi būti gruntuojama (ištepama) bituminėmis emulsijomis arba iki 60C°  pašildytu bitumu.
6. Remontuojant prie daugiabučių gyvenamųjų namų, iš anksto (prieš 24 val.) informuoti gyventojus apie numatomus vykdyti darbus, iškabinant pranešimus gerai matomose vietose (ant įėjimo į laiptines durų ir pan.).
7. Asfaltbetonio dangos remontas atliekamas esant ne mažesnei, kaip +50 Celsijaus temperatūrai. 

KITI REIKALAVIMAI

1. Visus darbus vykdyti vadovaujantis Lietuvos automobilių kelių direkcijos generalinio direktoriaus 2024 m. vasario 14 d. įsakymu Nr. VE-30 patvirtintomis Automobilių kelių dangos konstrukcijos asfalto sluoksnių įrengimo taisyklėmis ĮT ASFALTAS 24, Lietuvos automobilių kelių direkcijos generalinio direktoriaus 2024 m. vasario 14 d. įsakymu Nr. VE-29 patvirtintu Automobilių kelių asfalto mišinių techninių reikalavimų aprašu TRA ASFALTAS 24, Lietuvos automobilių kelių direkcijos prie susisiekimo ministerijos direktoriaus 2010 m. birželio 17 d. įsakymu Nr. V-151 patvirtintomis Automobilių kelių asfalto dangų priežiūrai skirtų medžiagų ir medžiagų mišinių panaudojimo ir jų sluoksnių įrengimo taisyklėmis ĮT APM 10, Lietuvos automobilių kelių direkcijos prie susisiekimo ministerijos direktoriaus 2010 m. birželio 17 d. įsakymu Nr. V-150 patvirtintu Automobilių kelių asfalto dangų priežiūrai skirtų medžiagų ir medžiagų mišinių techninių reikalavimų aprašu TRA APM 10, Lietuvos automobilių kelių direkcijos prie susisiekimo ministerijos direktoriaus 2012 m. balandžio 16 d. įsakymu Nr. V-87 patvirtintomis Automobilių kelių darbo vietų aptvėrimo ir eismo reguliavimo taisyklėmis T DVAER 12, bei kitais galiojančiais teisės aktais ir normatyvais.
2. Vykdant darbus, atliekas tvarkyti laikantis atliekų tvarkymo taisyklių.
3. Darbų zoną aptverti įspėjamaisiais ženklais.
4. Darbus planuoti taip, kad išfrezuotos vietos būtų užtaisytos tą pačią dieną, ne vėliau kaip per 24 valandas.
5. Tiekėjas apie numatomų darbų pradžią ir pabaigą informuoja Užsakovą.
6. Naudoti tik sertifikuotas medžiagas, pateikti atitikties deklaracijas. 

PRELIMINARUS DARBŲ KIEKIŲ ŽINIARAŠTIS

	Eil.
Nr.
	Darbų pavadinimas.
	Mato vnt.
	Preliminarus
kiekis

	1.
	Asfaltbetonio dangos nufrezavimas freza su automatiniu aukščio reguliavimu.
	m2
	850

	2.
	Asfaltbetonio dangos išdaužų užtaisymas (panaudojant frezą) su visais pagalbiniais darbais, kai asfaltbetonio išdaužos nuo  1m² iki 5 m² ploto ir 5 cm gylio (asfaltbetonio mišinys AC 11VN)
	m2
	50

	3.
	Asfaltbetonio dangų valymas mechanizuotai ir dalinai rankiniu būdų.
	m2
	1 200

	4.
	Kelio juodų dangų paviršiaus gruntavimas bitumo emulsija.
	m2
	1 200

	5.
	Išlyginamojo sluoksnio iš asfaltbetonio mišinių įrengimas asfalto klotuvu 
	t
	70

	6.
	Viršutinio sluoksnio iš asfaltbetonio mišinių įrengimas asfalto klotuvu ( ne mažiau 4 cm).
	m2
	1 200

	7.
	Kelio dangos ženklinimas termoplastu su stiklo rutuliukais ištisine balta linija iki 30cm pločio kelių ženklinimo mašinomis (linijos plotis 12.00 cm)
	km
	0,084

	8.
	Statybinių šiukšlių išvežimas automobiliais-savivarčiais, pakraunant ekskavatoriais 0,25 m3 talpos kaušu.
	t
	45

	9
	Išpildomosios nuotraukos parengimas
	vnt.
	1



SUTARTIES SĄLYGOS

[bookmark: _Hlk127889090]Darbų atlikimo terminas – per 60 kalendorinių dienų nuo sutartyje numatyto darbų pradžios termino. Darbų atlikimo terminas gali būti pratęstas iki 30 kalendorinių dienų. Darbų pratęsimo termino sąlygos nurodomos Statybos rangos sutarties projekte.
Tiekėjas privalo:
- atlikti visus numatytus darbus, kurie yra numatyti techninėje specifikacijoje.
[bookmark: _Hlk143164884][bookmark: _Hlk143250996]- parengti visą reikiamą vykdomąją dokumentaciją atliktiems darbams. Bet kurios priemonės, įgyvendinimo darbai turi būti atlikti iki galo.
Atliktų darbų garantinis laikas – 5 metai. Per garantinį laiką išaiškėjus defektams, juos Tiekėjas turi ištaisyti savo lėšomis.
Prieš darbų atlikimą Tiekėjas turi parengti Festivalio g. (gatves atkarpa nuo Visagino menų akademijos Festivalio g. 3A iki Visagino technologijos ir verslo profesinio mokymo centro, Festivalio g. 7, Visaginas)Visagino sav. paprastojo remonto aprašą vadovaudamasis statybos techniniu reglamentu STR 1.04.04:2017 „Statinio projektavimas, projekto ekspertizė“ (aktualia redakcija) ir pateikti Užsakovui patvirtinti. Užsakovas per 5 darbo dienas arba patvirtina aprašo sprendinius, arba pateikia pastabas dėl korektūros. Užsakovui suderinti teikiamas paprastojo remonto aprašas DWG, WORD, Excel ir PDF formatais (pasirašytas originalas). Tiekėjas privalo per 5 darbo dienas pataisyti aprašą  ir teikti Užsakovui pakartotiniam tvirtinimui. Aprašas turi būti parengtas ir pateiktas derinti per 10 kalendorinių dienų nuo sutarties pasirašymo. 
Užsakovas apmoka Teikėjui iš Kelių priežiūros ir plėtros programos lėšų (toliau – KPPP). Už atliktus darbus Užsakovas apmoka pagal pateiktą atliktų darbų priėmimo-perdavimo aktą, forma F- 2 (3 egz.) ir jo pagrindu pateiktas PVM sąskaitas – faktūras bei Akcinės bendrovės „Via Lietuva“ (toliau – „Via Lietuva“) patvirtintą atliktų darbų formą ir išlaidų apmokėjimo pažymą F-3 (3 egz.). Minėti atsiskaitymo dokumentai Užsakovui perduodami ne vėliau kaip iki einamojo mėnesio 20 dienos. Užsakovas pasilieka teisę neteikti atliktų darbų dokumentų „Via Lietuva“ apmokėjimui einamąjį mėnesį, jei dokumentai bus pateikti po einamojo mėnesio 25 dienos. Pavėluotai pateikti atliktų darbų dokumentai bus priimami ir teikiami „Via Lietuva“ apmokėjimui su sekančio einamojo mėnesio atliktų darbų dokumentais. Tiekėjas pateikia Užsakovui atliktų darbų ir išlaidų apmokėjimo pažymą apie atliktus darbus (Forma-3), su kontroliuojančio asmens žymomis. Užsakovas pateiktus darbų priėmimo – perdavimo dokumentus tikrina ir pasirašo per 5 (penkias) darbo dienas.
Užsakovas apmoka Tiekėjui už faktiškai atliktus darbus pagal gautas PVM sąskaitas – faktūras per  30 (trisdešimt) kalendorinių dienų po PVM sąskaitos faktūros gavimo. Sąskaita faktūra gali būti išrašoma tik pasirašius priėmimo-perdavimo aktą. Vykdant rangos darbų sutartį, PVM sąskaitos faktūros turės būti teikiamos naudojantis informacinės sistemos „Sabis" priemonėmis.
Sutartyje bus nustatyti fiksuoti darbų įkainiai nurodyti Teikėjo pasiūlyme, už atliktus darbus bus apmokama pagal faktą. Sąnaudų kiekių žiniaraštyje nuodyti preliminarūs kiekiai gali didėti/mažėti 10 proc.
Kainose turi būti įvertinti visi reikiami įrenginiai bei mechanizmai darbams atlikti, montavimas, personalo darbas, medžiagos, priežiūros, bandymai (jei tokie reikalingi), netiesioginės išlaidos, mokami mokesčiai, pelnas kartu su galimai numatoma rizika, prievolės ir įsipareigojimai apibrėžti rangos darbų sutartyje ar atsirandantys ją vykdant.
[bookmark: _Hlk127890008]Tiekėjas sutarties vykdymo laikotarpiu privalo taikyti aplinkos apsaugos vadybos priemones pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus).
Tiekėjas Darbus privalės atlikti naudodamas savus išteklius, darbo jėgą, medžiagas, techniką, mechanizmus, įrengimus ir įrangą. Užsakovas nesuteiks jokių išteklių, darbo jėgos, medžiagų, technikos, mechanizmų, įrengimų ar įrangos, reikalingos numatytiems Darbams atlikti.
Rekomenduojama apsilankyti objekte, susipažinti su visa reikalinga informacija ir įvertinti visas išlaidas, riziką bei visas aplinkybes. Dėl vietos apžiūros kreiptis į Visagino savivaldybės administracijos Vietinio ūkio valdymo ir statybos skyriaus inžinierių statybai Viktor Voronin tel. mob. +370  626 43008, el. p. viktor.voronin@visaginas.lt
PRIDEDAMA: Esamos būklės fotofiksacija, 4 lapai.

